b'\n_START_ARTICLE_\nIkneumoni\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nIkneumoni on kissaa v\xc3\xa4h\xc3\xa4n isompi, ja sen notkea ruumis tuo mieleen n\xc3\xa4\xc3\xa4t\xc3\xa4el\xc3\xa4imet. Aikuinen painaa noin 3,5 kiloa ja on h\xc3\xa4ntineen noin metrin mittainen. Sen turkki on yleisv\xc3\xa4rilt\xc3\xa4\xc3\xa4n kiilt\xc3\xa4v\xc3\xa4n harmaa, mutta h\xc3\xa4nn\xc3\xa4n k\xc3\xa4rki on musta.\n_START_SECTION_\nLevinneisyys\n_START_PARAGRAPH_\nIkneumoni el\xc3\xa4\xc3\xa4 Etel\xc3\xa4-Espanjan metsiss\xc3\xa4, Portugalissa, L\xc3\xa4hi-id\xc3\xa4ss\xc3\xa4 ja suuressa osassa Afrikkaa lukuun ottamatta Saharaa, Afrikan sarvea, Keski- ja Lounais-Afrikan mets\xc3\xa4alueita ja etel\xc3\xa4isen Afrikan sis\xc3\xa4maata. Lajia on aiemmin istutettu Madagaskarille, josta se on kuitenkin mahdollisesti jo h\xc3\xa4vinnyt. My\xc3\xb6s Espanjan ja Portugalin populaatioiden arvellaan olevan istutettuja. Laji jaetaan levinneisyysalueellaan yhteentoista eri alalajiin.\n_START_SECTION_\nElintavat\n_START_PARAGRAPH_\nIkneumoni on yksinel\xc3\xa4j\xc3\xa4, joka liikkuu l\xc3\xa4hinn\xc3\xa4 p\xc3\xa4ivisin.'